2023ஆம் ஆண்டில் ஜனநாயக முறைப்படி புதிய சூடான் அரசை அமைப்பதில் ஏற்பட்ட பிணக்குகள் காரணமாக சூடான் இராணுவத்தினருக்கும், சூடானின் துணை-இராணுவப் படைகளுக்கும் இடையே நடந்து வரும் ஆயுத மோதலாகும். இந்த மோதல்கள் 15 ஏப்ரல் 2023 அன்று தொடங்கி, தற்போது நாடு முழுவதும், முக்கியமாக தலைநகர் கர்த்தூம் மற்றும் தார்பூர் பிரதேசங்களில் மோதல்கள் வெடித்தன. இம்மோதல்களில் ஏப்ரல் 21 வரை குறைந்தது 420 பேர் கொல்லப்பட்டுள்ளனர் மற்றும் 3,700க்கும் அதிகமானோர் காயமடைந்துள்ளனர். சூடான் இராணுவத்தினர்க்கு உதவ வந்த 200 எகிப்திய இராணுவத்தினர், சூடான் துணை-இராணுவப்படைகளால் போர்க் கைதிகளாக பிடிக்கப்பட்டுள்ளனர்.

முக்கிய அரசாங்க தளங்களில் துணை-இராணுவப் படைகள் (RSF) நடத்திய தாக்குதல்களுடன் சண்டை தொடங்கியது. கார்ட்டூம் உட்பட சூடான் முழுவதும் வான்வழித் தாக்குதல்கள், பீரங்கிகள் மற்றும் கடுமையான துப்பாக்கிச் சூடு சம்பவங்கள் பதிவாகியுள்ளன. ஏப்ரல் 21, 2023 நிலவரப்படி, சூடான் துணை-இராண்வப்படைகளின் தலைவர் முகமது ஹம்தான் டகாலோ மற்றும் சூடானின் இராணுவத் தலைவர் அப்தெல் ஃபத்தா அல்-புர்ஹான் இருவரும் பல முக்கிய அரசாங்க தளங்கள் மற்றும் தலைமையகத்தின் கட்டுப்பாட்டைக் கோரினர்.

பின்னணி
-------

### அரசியல் சூழல்

2019இல் சூடான் நாட்டின் முன்னாள் அதிபர் ஓமார் அல்-பஷீர் இராணுவத்தினர் மற்றும் துணை-இராணுவத்தினர் ஒன்று சேர்ந்து பதவியிலிருந்து விரட்டி அடித்தனர். பிரதம மந்திரி அப்தல்லா ஹம்டோக் தலைமையில் ஒரு இடைக்கால கூட்டு சிவிலியன்-இராணுவ ஐக்கிய அரசாங்கம் நிறுவப்பட்டது. இருப்பினும் அக்டோபர் 2021இல், சூடான் இராணுவத் தலைவர் அப்தெல் ஃபத்தா அல்-புர்ஹான் மற்றும் துணை-இராணுவப் படைகளின் தலைவர் டகாலோ தலைமையிலான ஒரு சதிப்புரட்சியில் இராணுவம் சூடான் நாட்டின் அதிகாரத்தைக் கைப்பற்றியது. துணை-இராணுவப் படைகளின் தலைவர் அல்-புர்ஹான் ஏகபோக அதிகாரம் கொண்ட சூடானின் இடைக்கால ஆட்சிக்குழுவின் தலைவர் ஆனார். உருவாகப் போகும் புதிய சூடான் ஜனநாயக அரசில் துணை-இராணுவப்படையினரை, இராணுவப் படைகளில் சேர்த்துக் கொள்வது குறித்து இராணுவத்தினருக்கும், துணை-இராணுவத்தினர்க்கும் இடையே கருத்து மோதல்கள் ஏற்பட்டது.

இதன் விளைவாக பிப்ரவரி மற்றும் மார்ச் 2023இல் சூடான் துணை-இராணுவத்திற்கும் மற்றும் சூடான் இராணுவத்திற்கும் மோதல்கள் அதிகரிக்கத் துவங்கியது. சூடான் முழுவதிலும் துணை-இராணுவப்படையில் புதிய உறுப்பினர்களை சேர்க்கத் தொடங்கியது. தலைநகரம் கார்ட்டூமை துணை-இராணுவப்படையினர் கைப்பற்றினர். ஏப்ரலில் தார்பூர் பிரதேசம் நியாலா, கப்கபியா மற்றும் ஜெனைனா நகரங்களை துணை-இராணுவப் படைகள் கைப்பற்றியது.

விளைவுகள்
---------

22 மார்ச் 2023 அன்று ரம்ஜானை முன்னிட்டு சூடான் இராணுவம் மற்றும் துணை-இராணுவப்படைகள் மூன்று நாள் போர் நிறுத்தத்திற்கு உடன்பட்டது. ஐக்கிய் அமெரிக்கா, ஐக்கிய இராச்சியம் மற்றும் ஜெர்மனி போன்ற நாடுகள் தங்களின் தூதுவர்களை சூடானிலிருந்து திரும்பி அழைத்துக் கொண்டுள்ளது.

இந்தியாவின் காவேரி நடவடிக்கை
----------------------------

இந்திய அரசு **காவேரி நடவடிக்கை** எனும் பெயரில் சூடானில் சிக்கியுள்ள 3,500 இந்தியர்களில் 360 பேரை மீட்டு, சூடான் துறைமுகம் வழியாக சவுதி அரேபியாவின் ஜெட்டா நகரத்திற்கு அழைத்துச் செல்லப்பட்டு, பின்னர் அங்கிருந்து இந்தியாவிற்கு அழைத்து வரப்பட்டனர்.

இவற்றையும் பார்க்க
------------------

* தார்ஃபூர் போர்
* தார்ஃபூர் இனப்படுகொலை

மேற்கோள்கள்
-----------

1. ↑  Sudan: Deadly Sudan Army-RSF Clashes Spark Human Tragedy, Widespread Looting in Darfur பரணிடப்பட்டது 19 ஏப்பிரல் 2023 at the வந்தவழி இயந்திரம், 17 April 2023
2. ↑  Salih, Zeinab (April 16, 2023). "Sudan fighting rages for second day despite UN-proposed ceasefire" இம் மூலத்தில் இருந்து April 16, 2023 அன்று. பரணிடப்பட்டது.. .
3. 1 2  "Sudan: Stalemates rule out one-man victory". DW. 19 April 2023 இம் மூலத்தில் இருந்து 19 April 2023 அன்று. பரணிடப்பட்டது.. ..
4. 1 2 . .
5. ↑  Sudan crisis: What's the conflict all about?
6. ↑  Sudan crisis
7. ↑  "At least 56 killed, hundreds injured in clashes across Sudan as paramilitary group claims control of presidential palace" (in en-UK). CNN. 16 April 2023 இம் மூலத்தில் இருந்து 16 April 2023 அன்று. பரணிடப்பட்டது.. .
8. ↑  Clashes in Sudan on Eid holiday despite truce announcements
9. ↑  U.S. and Other Countries Evacuate Embassy Staff From Sudan
10. ↑  சூடானிலிருந்து விமானம் வாயிலாக 360 இந்தியர்கள் மீட்பு